标题：孙惠
白话文传记
孙惠(263—310年)，字德施，吴郡富春人。吴国豫章太守孙贲之曾孙。晋永  孙惠像[1]宁初，从齐王冏攻讨赵王伦，因功任大司马户曹掾。齐王冏骄横专制，令天下失望，孙惠进谏，陈说五难、四不可。冏不听，孙惠惧罪辞官。晋太安元年(302年)，河间王颙、长沙王乂举兵攻冏，冏败死。成都王颖荐孙惠任大将军参军，领奋威将军、白沙督。后孙惠擅杀成都王颖部将梁俊，畏罪逃亡。永兴二年(305年)，东海王越起兵进攻掌握朝政之河间王颙。孙惠假称“南岳逸士秦秘之”，上书东海王越，望其安定社稷。越发榜寻找，孙惠乃出见，被任为记室参军，后又任散骑郎、太子中庶子、司空从事中郎。越任太傅后，以孙惠为军谘祭酒、彭城内史、广陵相、广武将军、安丰内史。晋惠帝被毒死后，怀帝即位。孙惠以迎驾有功，封临湘县公。永嘉四年(310年)，司马睿派甘卓攻讨镇东将军周馥，时孙惠任安丰太守，率兵策应甘卓，周馥败走。事后，以何锐任安丰太守，孙惠暂留郡境，惠以己非南朝所授，惧遭离间谗害，遂攻杀何锐，逃入蛮中，不久病死。
史籍记载
晋书 卷七十一
孙惠，字德施，吴国富阳人，吴豫章太守贲曾孙也。父祖并仕吴。惠口讷，好学有才识，州辟不就，寓居萧沛之间。永宁初，赴齐王冏义，讨赵王伦，以功封晋兴县侯，辟大司马户曹掾，转东曹属。冏骄矜僭侈，天下失望。惠献言于冏，讽以五难、四不可，劝令归籓，辞甚切至。冏不纳。惠惧罪，辞疾去。顷之，冏果败。成都王颖荐惠为大将军参军、领奋威将军、白沙督。是时，颖将征长沙王乂，以陆机为前锋都督。惠与机同乡里，忧其致祸，劝机让都督于王粹。及机兄弟被戮，惠甚伤恨之。时惠又擅杀颖牙门将梁俊，惧罪，因改姓名以遁。
后东海王越举兵下邳，惠乃诡称南岳逸士秦秘之，以书干越曰：
天祸晋国，遘兹厄运。历观危亡，其萌有渐，枝叶先零，根株乃毙。伏惟明公资睿哲之才，应神武之略，承衰乱之余，当倾险之运，侧身昏谗之俗，局蹐凶谄之间。执夷正立，则取疾奸佞；抱忠怀直，则见害贼臣。哺糟非圣性所堪，苟免非英雄之节，是以感激于世，发愤忘身。抗辞金门，则謇谔之言显；扶翼皇家，则匡主之功著。事虽未集，大命有在。夫以汉祖之贤，犹有彭城之耻；魏武之能，亦有濮阳之失。孟明三退，终于致果；勾践丧众，期于擒吴。今明公名著天下，声振九域，公族归美，万国宗贤。加以四王齐圣，仁明笃友，急难之感，同奖王室，股肱爪牙，足相维持。皇穹无亲，惟德是辅，恶盈福谦，鬼神所赞。以明公达存亡之符，察成败之变，审所履之运，思天人之功，武视东夏之籓，龙跃海嵎之野。西谘河间，南结征镇，东命劲吴锐卒之富，北有幽并率义之旅，宣喻青徐，启示群王，旁收雄俊，广延秀杰，纠合携贰，明其赏信。仰惟天子蒙尘邺宫，外矫诏命，擅诛无辜，豺狼篡噬，其事无远。夫心火倾移，丧乱可必，太白横流，兵家攸杖，岁镇所去，天厌其德。玄象著明，谪谴彰见。违天不祥，奉时必克。明公思安危人神之应，虑祸败前后之征，弘劳谦日昃之德，躬吐握求贤之义，倾府竭库以振贫乏，将有济世之才，渭滨之士，含奇谟于朱脣，握神策于玉掌，逍遥川岳之上，以俟真人之求。目想不世之佐，耳听非常之辅，举而任之，则元勋建矣。
秘之不天，值此衰运，窃慕墨翟、申包之诚，跋涉荆棘，重茧而至，栉风沐雨，来承祸难。思以管穴毗佐大猷，道险时吝，未敢自显。伏在川泥，系情宸极，谨先白笺，以启天虑。若犹沈吟际会，徘徊二端，徼幸在险，请从恕宥之例。
明公今旋轸臣子之邦，宛转名义之国，指麾则五岳可倾，呼噏则江湖可竭。况履顺讨逆，执正伐邪，是乌获摧冰，贲育拉朽，猛兽吞狐，泰山压卵，因风燎原，未足方也。今时至运集，天与神助，复不能鹊起于庆命之会，拔剑于时哉之机，恐流滥之祸不在一人。自先帝公王，海内名士，近者死亡，皆如虫兽，尸元曳于粪坏，形骸捐于沟涧，非其口无忠贞之辞，心无义正之节，皆希目下之小生而惑终焉之大死。凡人知友，犹有刎颈之报，朝廷之内，而无死命之臣。非独秘之所耻，惜乎晋世之无人久矣。今天下喁喁，四海注目。社稷危而复安，宗庙替而复绍，惟明公兄弟能弘济皇猷。国之存亡，在斯举矣。
秘之以下才之姿，而值危乱之运，竭其狗马之节，加之忠贞之心，左属平乱之鞬，右握灭逆之矢，控马鹄立，计日俟命。时难获而易失，机速变而成祸，介如石焉，实无终日，自求多福，惟君裁之！
越省书，榜道以求之，惠乃出见。越即以为记室参军，专职文疏，豫参谋议。除散骑郎、太子中庶子，复请补司空从事中郎。越诛周穆等，夜召参军王廙造表，廙战惧，坏数纸不成。时惠不在，越叹曰：「孙中郎在，表久就矣。」越迁太傅，以惠为军谘祭酒，数谘访得失。每造书檄，越或驿马催之，应命立成，皆有文采。除秘书监，不拜。转彭城内史、广陵相，迁广武将军、安丰内史。以迎大驾之功，封临湘县公。
元帝遣甘卓讨周馥于寿阳，惠乃率众应卓，馥败走。庐江何锐为安丰太守，惠权留郡境。锐以他事收惠下人推之，惠既非南朝所授，常虑谗间，因此大惧，遂攻杀锐，奔入蛮中。寻病卒，时年四十七。丧还乡里，朝廷明其本心，追加吊赙。
文学作品
赋：《百枝灯赋》：若云停。烂已星布。（蓺文类聚八十。）
《楠榴枕赋》：委之玳瑁席。停之象牙床。（御览八百七。）
体非一变。姿难称学。蜿若蟠虬。翩似驳 。氤氲云雾。旁成山岳。（北堂书钞一百三十四引孙惠棚稻枕赋。陈禹谟本改作楠榴枕。以御览校之。改是。）
《繀车赋》：惟工蓺之多门。伟英丽乎创形。拟老氏之共毂兮。应天运以回行。秉转屈以成归[归当作规]兮。不辞劳以自倾。故其用同造物。功参天地。轩园垂衣。因斯以济。 冕龙旗。用康上帝。勋存王室。惠流皁隶。观口微风兴于轮端。雾雨散于 辐。制以灵木。络以奇竹。危朝日以投员兮。准晕月以造象。若洪轮之仕[仕当作在]雍兮。似蜘蛛之结纲。尔乃才蓺妻妾。工巧是嘉。或口绵组。或匹绫罗。舒皎[皎当作皓]腕于轻轮兮。 拟景乎镜华。丝成妙于指端兮。号推幽而相和。象蟋蟀之鸣户兮。类寒暺之鸣[鸣当作吟]家。（御览八百二十五。）
《龟赋》：（初学记作龟言赋）有缁衣之大夫兮。衣玄绣之衣裳。乘轻车之岌岌兮。驾云雾而翱翔。风雨为之电奋兮。五色赫以焜煌。（初学记三十。御览九百三十一。）
泛舟于清泠之渊。垂竿于岩涧之下。（文选谢脁始出尚书省诗注。）
文：《谏齐王囧》
惠闻天下五难四不可。而明公皆以居之矣。捐宗庙之主。忽十乘之重。躬贯甲胄。犯冒锋刃。此一难也。奋三百之卒。决全胜之策。集四方之众。致英豪之士。此二难也。舍殿堂之尊。居单幕之陋。安嚣尘之惨。同将士之劳。此三难也。驱乌合之众。当凶彊之敌。任神武之略。无疑阻之惧。此四难也。檄六合之内。著盟信之誓。升幽宫之帝。复皇祚之业。此五难也。大名不可久荷。大功不可久任。大权不可久执。大威不可久居。未有行其五难。而不以为难。遗其不可。而谓之为可。惠窃所不安也。自永熙以来。十有一载。人不见德。惟戮是闻。公族构篡夺之祸。骨肉遭臬夷之刑。郡王被囚槛之困。妃主有离绝之哀。历观前代国家之祸。至亲之乱。未有今日之甚者也。良史书过。後嗣何观。天下所以不去于晋。符命长存于世者。主无严虐之暴。朝无酷烈之政。武帝馀恩。献王遗爱。圣慈惠和。尚经人心。四海所系。实在于兹。今明公建不世之义而未为不世之让。天下惑之。思求所悟。长沙成都。鲁卫之密。国之亲亲。与明公计功受赏。尚不自先。今公宜放桓文之勋。迈臧札之风。刍狗万物。不仁其化。崇亲推近。功遂身退。委万机于二王。命方岳于群后。燿义让之旗。鸣思归之銮。宅大齐之墟。振泱泱之风。垂拱青徐之域。高枕营丘之藩。金石不足以铭高。八音不足以赞美。姬文不得专圣于前。太伯不得独贤于後。今明公忘亢极之悔。忽穷高之凶。弃五岳之安。居累卵之危。外以权势受疑。内以百揆损神。虽处高台之上。逍遥重仞之墉。及其危亡之忧。过于颖翟之虑。群下竦战。莫之敢言。惠以衰亡之馀。遭阳九之运甘。矢石之祸。赴大王之义。脱褐冠胄。从戎于许。契阔战阵。功无可记。当随风尘。待罪初服。屈原放斥。心存南郢。乐毅适赵。志恋北燕。况惠受恩。偏蒙识养。虽复蹔违。情隆二臣。是以披露血诚。冒昧干迕。言入身戮。义让功举。退就鈇鑕。此惠之死。贤于生也。（晋书齐王囧传。）
《诡称南岳逸士秦秘之以书干东海王越》
天祸晋国。遘兹厄运。历观危亡。其萌有渐。枝叶先零。根株乃毙。伏惟明公。咨叡哲之才。应神武之略。承衰乱之馀。当倾险之运。侧身昏谗之俗。跼蹐凶谄之闲。执夷正立。则取疾奸佞。抱忠怀直。则见害贼臣。哺糟非圣性所堪。苟免非英雄之节。是以感激于世。发愤忘身。抗辞金门。则謇谔之言显。扶翼皇家。则匡主之功著。事虽未集。大命有在。夫以汉祖之贤。犹有彭城之耻。魏武之能。亦有濮阳之失。孟明三退。终于致果。句践丧众。期于擒吴。今明公名著天下。声振九域。公族归美。万国宗贤。加以四王齐圣。仁明笃友。急难之感。同奖王室。股肱爪牙。足相维持。皇穹无亲。惟德是辅。恶盈福谦。鬼神所赞。以明公达存亡之符。察成败之变。审所履之运。思天人之功。虎视东夏之藩。龙跃海隅之野。西谘河闲。南结征镇。东命劲吴锐卒之富。北有幽并率义之旅。宣喻青徐。启示群王。旁收雄俊。广延秀杰。纠合携贰。明其赏信。仰惟天子。蒙尘邺宫。外矫诏命。擅诛无辜。豺狼篡噬。其事无远。夫心火倾移。丧乱可必。太白横流。兵家攸杖。岁镇所去。天厌其德。玄象著明。 谴彰见。违天不祥。奉时必克。明公思安危人神之应。虑祸败前後之徵。弘劳谦日昃之德。躬吐握求贤之义。倾府竭库。以振贫乏。将有济世之才。渭滨之士。含奇谟于朱脣。握神策于玉掌。逍遥川岳之上。以俟真人之求。目想不世之佐。耳听非常之辅。举而任之。则元勋建矣。秘之不天。值此衰运。窃慕墨翟申包之诚。跋涉荆棘。重茧而至。栉风沐雨。来承祸难。思以管穴。毗佐大猷。道险时吝。未敢自显。伏在川泥。系情宸极。谨先白笺。以启天虑。若犹沈吟际会。徘徊二端。徼幸在险。请从恕宥之例。明公今旋轸臣子之邦。宛转名义之国。指麾则五岳可倾呼 则江湖可竭。况履顺讨逆。执正伐邪。是乌获摧冰。贲育拉朽。猛兽吞狐。泰山压卵。因风燎原。未足方也。今时至运集。天与神助。复不能鹊起于庆命之会。拔剑于时哉之机。恐流滥之祸。不在一人。自先帝公王。海内名士。近者死亡。皆如虫兽。尸元曳于粪壤。形骸捐于沟涧。非其口无忠贞之辞。心无义正之节。皆希目下之小生而惑终焉之大死。凡人知友。犹有刎颈之报。朝廷之内。而无死命之臣。非独秘之所耻。惜乎晋世之无人久矣。今天下喁喁。四海注目。社稷危而复安。宗庙替而复绍。惟明公兄弟。能弘济皇猷。国之存亡。在斯举矣。秘之以不才之姿。而值危乱之运。竭其狗马之节。加之忠贞之心。左属平乱之鞬。右握灭逆之矢。控马鹄立。计日俟命。时难获而易失。机速变而成祸。介如石焉。实无终日。自求多福。惟君裁之。（晋书孙惠传。）
《为东海王讨成都王檄文》颖禀性强暗。增崇位号。阿比奄官。专任孟政[政当作玖]遂使恣睢。杀活由己。疾谏好谗。小人满侧。官以贿成。位以钱获。囚以货生。狱以币解。百官卷舌。朝野隐伏。案颖之罪书记未有。祸甚叔带。逆隆鲁桓。为子则不孝。为臣则不忠。为弟则不顺。为主则不仁。四恶具矣。豺狼之性。有甚无悛。（蓺文类聚五十八。）
《与淮南内史朱诞书》
马援择君。凡人所闻。不意三陆。相携暴朝。杀身伤名。可为悼叹。（吴志陆抗传注。）
不意三陆。相携闇朝。一旦湮灭。道业沦丧。痛酷之深。荼毒难言。国丧隽望。非岂一人。（晋书陆云传）
《三马哀辞序》余于物特所留心。而所服三马。壹时离羁。感田子之爱。遂作哀文云尔。（御览三百五十九。）
《祭金鼓文》赫矣皇威。用伐不庭。金 麾旗。以昭其声。（御览三百三十八。）
据《全晋文》严可均辑，商务印书馆1999年版

人物简介
孙惠，男，汉族，1950年10月出生，毕业于辽宁师范大学，大学本科学历，[1]现任辽宁师范大学城市与环境学院高级工程师，主要学术方向为地图、地理信息系统。
任教课程
担任本科生的地图分析与应用、GIS制图等课程的教学任务。
主要科研成果
1、中国1：100万土地利用图编制
2、中国国家农业地图集（参编）
3、辽宁省海岸带土地利用图编制
4、普兰店市公安局警务管理系统开发
5、大连市高科技园区土地优化模式研究